Thomsen har også spilt konserter med Bergen Filharmoniske Orkester, Bergen Big Band og Sjøforsvarets Musikk-korps, samt turnert med Sissel Kyrkjebø, Bergen Blues Band, BB Lyngs Bluesband, og Bluesunion med Pete York, Mel Thorpe, Bill Coleman og Hungry John. Han har også spilt på Ole Paus' revy, diverse teater-oppsetninger på Den Nationale Scene i Bergen og Sogn og Fjordane Teater, samt deltatt i mange produksjoner for Rikskonsertene. Internasjonalt har han turnert i Norge, Sverige, Danmark, Tyskland, Østerrike, Tsjekkia, England, Færøyene, Canada, USA, Italia, Makedonia, og på Svalbard.